News Update: นักลงทุนสถาบันหั่น GDP จีน Morgan Stanley คาดปีนี้โตแค่ 4.6% หลังรัฐบาลจีนดึงดันล็อกดาวน์ต่อเนื่อง - FINNOMENA
Morgan Stanley และ Citigroup ปรับลดคาดการณ์ GDP จีน เหตุรัฐบาลยังคงใช้แนวทางเข้มงวดคุมโควิด จนส่งผลกระทบต่อการเติบโตของเศรษฐกิจ
1 เม.ย. 2565

Morgan Stanley และ Citigroup ปรับลดคาดการณ์ GDP จีน เหตุรัฐบาลยังคงใช้แนวทางเข้มงวดคุมโควิด จนส่งผลกระทบต่อการเติบโตของเศรษฐกิจ
Morgan Stanley หั่นคาดการณ์ GDP ปี 2022 ของจีนเหลือ 4.6% จาก 5.1% โดย Robin Xing หัวหน้าทีมนักเศรษฐศาสตร์กล่าวว่า แม้จะเผชิญกับโอมิครอนที่แพร่เชื้อได้ง่ายและควบคุมยาก แต่คาดว่าในช่วงไม่กี่เดือนข้างหน้า จีนจะยังคงใช้นโยบายโควิดเป็นศูนย์ต่อไป
ด้านนักเศรษฐศาสตร์จาก Citigroup มองว่า GDP ในไตรมาสที่ 2 ของจีนได้รับผลกระทบมากถึง 0.9% ขณะที่ ดัชนีวัดกิจกรรมการผลิตของภาคเอกชนในเดือน มี.ค. ของจีนร่วงสู่ระดับต่ำสุดนับตั้งแต่เริ่มมีแพร่ระบาด
Morgan Stanley กล่าวว่า อัตราการฉีดวัคซีนเข็มบูสเตอร์ที่ต่ำโดยเฉพาะในกลุ่มผู้สูงอายุ เป็นสาเหตุสำคัญที่ทำให้จีนมีแนวโน้มใช้นโยบายโควิดเป็นศูนย์ไปตลอดทั้งปีนี้
สำหรับสถานการณ์ปกติ Morgan Stanley คาดว่า การฟื้นตัวส่วนใหญ่จะเกิดขึ้นในช่วงไตรมาสสุดท้าย จากการเปลี่ยนผ่านขั้วการเมืองที่อาจเกิดขึ้น และการใช้เวลาระยะหนึ่งเพื่อฉีดวัคซีนแก่ผู้สูงอายุ
แต่ในกรณีที่เลวร้ายที่สุด มีความเป็นไปได้ที่ต้องรอจนถึงปี 2023 จนกว่าจีนจะผ่อนคลายมาตรการโควิด และการล็อกดาวน์ซ้ำแล้วซ้ำเล่าจะทำให้ปัญหาห่วงโซ่อุปทานทวีความรุนแรงขึ้น จน GDP โตเหลือแค่ 4%
อ้างอิง: https://www.bloomberg.com/news/articles/2022-04-01/morgan-stanley-slashes-china-gdp-forecast-citi-warns-of-risks?sref=e4t2werz
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
GDP
News Update
จีน
เศรษฐกิจจีน
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA